ബിംബോ അഡെമോയ്

ഒരു നൈജീരിയൻ നടിയാണ് ബിംബോ അഡെമോയ് (ജനനം 4 ഫെബ്രുവരി 1991). ബാക്കപ്പ് വൈഫ് (2017) എന്ന ചിത്രത്തിലെ അഭിനയത്തിന് 2018 ലെ ആഫ്രിക്ക മാജിക് വ്യൂവേഴ്സ് ചോയ്സ് അവാർഡ്സ് ഒരു കോമഡി/ടിവി പരമ്പരയിലെ മികച്ച നടിക്കായി നാമനിർദ്ദേശം ചെയ്യപ്പെട്ടു. 
 ആദ്യകാല ജീവിതവും വിദ്യാഭ്യാസവും 
തെക്കുപടിഞ്ഞാറൻ നൈജീരിയയിലെ ലാഗോസിൽ 1991 ഫെബ്രുവരി 4 നാണ് ബിംബോ അഡെമോയ് ജനിച്ചത്.  മേഫ്ലവർ സ്കൂളിൽ നിന്ന് സെക്കൻഡറി വിദ്യാഭ്യാസം നേടിയ അവർ ബിസിനസ് അഡ്മിനിസ്ട്രേഷൻ പഠിച്ച കോവ്നന്റ് സർവകലാശാലയിലെ പൂർവ്വ വിദ്യാർത്ഥിയാണ്. പഞ്ച് ദിനപത്രത്തിന് നൽകിയ അഭിമുഖത്തിൽ അവർ തിരഞ്ഞെടുത്ത തൊഴിലിനെ പിന്തുണച്ച സിങ്ഗൽ പെറൻറ്റ് ആയ പിതാവാണ് അവരെ വളർത്തിയതെന്ന് അവർ പറയുകയുണ്ടായി. 
 കരിയർ 
ദി ഡെയ്‌ലി ഇൻഡിപെൻഡന്റ് ദിനപത്രത്തിന് നൽകിയ അഭിമുഖത്തിൽ, ബിമ്പോ അഡെമോയ് 2014 ൽ തന്റെ അഭിനയ ജീവിതം ആരംഭിച്ചത് വേർ ടാലന്റ് ലൈസ് ഹ്രസ്വചിത്രത്തിൽ അഭിനയിച്ചപ്പോഴാണെന്ന് പറയുകയുണ്ടായി. ആഫ്രിക്ക ഇന്റർനാഷണൽ ഫിലിം ഫെസ്റ്റിവലിൽ നിന്ന് ഈ സിനിമയ്ക്ക് അംഗീകാരങ്ങൾ ലഭിച്ചു.  വ്യവസായത്തിലേക്ക് കടക്കാൻ അവളെ സഹായിച്ച തന്റെ ഉപദേഷ്ടാവായി ഉഡുവാക് ഐസോങ്ങിനെ അവർ വിശേഷിപ്പിക്കുന്നു.  2015 ൽ, അഡെമോയ് തന്റെ ആദ്യ ഫീച്ചർ ചിത്രമായ ഇറ്റ്സ് എബൗട്ട് യുവർ ഹസ്ബൻഡിൽ അഭിനയിച്ചു. അത് നിർമ്മിച്ചത് ഇസോംഗ് ആണ്.പ്രീമിയം ടൈംസ് ദിനപത്രത്തിന്റെ 2018 ലെ സമാഹാരത്തിൽ, വർഷാവസാനത്തിനുമുമ്പ് വിജയകരമായ ഒരു കരിയർ ഉണ്ടാകുമെന്ന് പ്രവചിക്കപ്പെട്ട അഞ്ച് അഭിനേതാക്കളിൽ ഒരാളായി അവർ പട്ടികപ്പെടുത്തിയിട്ടുണ്ട്.   2018 ഏപ്രിലിൽ, ഡാനിയൽ അഡെമിനോകൻ സംവിധാനം ചെയ്ത സ്റ്റെല്ല ഡമാസസുമായി ചേർന്ന് അഭിനയിച്ചു. ഡാമസസിനൊപ്പം പ്രവർത്തിക്കുന്നത് തന്റെ കരിയറിലെ പ്രചോദനാത്മകമായ നിമിഷമാണെന്ന് അഡെമോയ് വിശേഷിപ്പിച്ചു.  2018 സിറ്റി പീപ്പിൾ മൂവി അവാർഡുകളിൽ അവർ റെവലേഷൻ ഓഫ് ദി ഇയർ, മികച്ച പുതിയ നടി, മികച്ച വരാനിരിക്കുന്ന നടി എന്നിവയ്ക്കായി നാമനിർദ്ദേശം ചെയ്യപ്പെട്ടു.  ബാക്കപ്പ് വൈഫിലെ ബിംബോയുടെ വേഷം 2018 നൈജീരിയ എന്റർടൈൻമെന്റ് അവാർഡ്സിൽ മികച്ച നായിക വേഷത്തിനുള്ള നോമിനേഷനും നേടി.   പേഴ്സണൽ അസിസ്റ്റന്റിലെ അഭിനയത്തിന് 2018 ലെ ബെസ്റ്റ് ഓഫ് നോളിവുഡ് അവാർഡുകളിൽ രണ്ട് വ്യക്തിഗത നോമിനേഷനുകളും മികച്ച സഹനടിക്കുള്ള അവാർഡ് നേടുകയും ഒരു സിനിമയിലെ മികച്ച ചുംബനത്തിനുള്ള നോമിനേഷൻ നേടുകയും ചെയ്തു.  പല മാധ്യമങ്ങളും ബിംബോ അഡെമോയെ ഒരു സെലിബ്രിറ്റി സ്റ്റൈൽ ഐക്കൺ എന്ന് വിശേഷിപ്പിച്ചിട്ടുണ്ട്. 

 അവലംബം

 പുറംകണ്ണികൾ 


വർഗ്ഗം:നൈജീരിയൻ ചലച്ചിത്രനടികൾ
വർഗ്ഗം:1991-ൽ ജനിച്ചവർ